wannaphong/clean_thaiwikipedia huggingface dataset:
# ตำบลเก่างิ้ว
เก่างิ้ว เป็นตำบลหนึ่งในอำเภอพล จังหวัดขอนแก่น ตั้งอยู่ห่างจากอำเภอพลประมาณ 2.8 กิโลเมตร พื้นที่ส่วนใหญ่เป็นพื้นที่ราบ ลักษณะดินเป็นดินปนทรายสภาพอากาศแห้งแล้ง ตำบลเก่างิ้วทอดเป็นแนวยาวจากทิศตะวันออกไปยังทิศตะวันตกมีแหล่งน้ำธรรมชาติที่สำคัญ คือ  ลำห้วยอีโซ ลำห้วยขี้หนู ไหลผ่านทางด้านตะวันตกของตำบลในแนวเหนือใต้ และลำห้วยซำประดู่ มีถนนมิตรภาพ (ทางหลวงแผ่นดินหมายเลข 2) ตัดผ่านทางด้านตะวันออกของตำบล

 ประวัติ 
ท้องที่เก่างิ้วเดิมเป็นหมู่บ้านในเขตตำบลเพ็กใหญ่ อำเภอพล ซึ่งตามตำนานเล่าขานสืบต่อมาว่า บริเวณนี้เมื่อก่อนนั้นมีลักษณะเป็นเมืองเก่าแก่ที่เหลือซากปรักหักพังเอาไว้ และมีต้นงิ้วแดงเป็นจำนวนมากจึงได้นำมาตั้งเป็นชื่อหมู่บ้าน เมื่อวันที่ 25 พฤศจิกายน พ.ศ. 2501"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอ............อำเภอพล.......PDF ราชกิจจานุเบกษา 75 (109):3090-3092. 23 ธันวาคม 2501 ทางราชการได้แบ่งโอนหมู่บ้านจำนวน 13 หมู่บ้าน ออกมาจัดตั้งเป็นตำบลใหม่ ชื่อว่า ตำบลเก่างิ้ว โดยมีนายทองคำ บุญเชิด เป็นกำนันคนแรก และเมื่อวันที่ 5 กรกฎาคม พ.ศ. 2516 ได้มีการจัดตั้ง สภาตำบลเก่างิ้ว ขึ้นในพื้นที่"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):4. 24 สิงหาคม 2516 

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลเก่างิ้ว เป็น องค์การบริหารส่วนตำบลเก่างิ้ว"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):28. 25 ธันวาคม 2539จนถึงปัจจุบัน

 ที่ตั้งและอาณาเขต 
ตำบลเก่างิ้วตั้งอยู่ทางทิศตะวันตกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลหนองแวงนางเบ้า
 ทิศใต้ ติดต่อ ตำบลเมืองพล, ตำบลเพ็กใหญ่
 ทิศตะวันออก ติดต่อ ตำบลโจดหนองแก
 ทิศตะวันตก ติดต่อ อตำบลหัวทุ่ง

 การแบ่งเขตการปกครอง 
ตำบลเก่างิ้วแบ่งเขตการปกครองออกเป็น 11 หมู่บ้าน ดังนี้ประกาศกระทรวงมหาดไทย เรือง การกำหนดเขตำบลในท้องทีอำเภอพล จังหวัดขอนแก่น.PDFราชกิจจานุเบกษา. 116. (พิเศษ38 ง.36-60. 4 มิถุนายน 2542ศูนย์ข้อมูลประเทศไทย "ตำบลเก่างิ้ว"  [ออนไลน์]. เข้าถึงได้จาก:http://khonkaen.kapook.com/พล/เก่างิ้ว (ม.ป.ป.). สืบค้น 21 ธันวาคม 2560.
หมู่ที่ 1 บ้านเก่างิ้วหมู่ที่ 2 บ้านหนองบั่วหมู่ที่ 3 บ้านหนองม่วงใหญ่หมู่ที่ 4 บ้านคึนขาดหมู่ที่ 5 บ้านชัยมงคลหมู่ที่ 6 บ้านโนนสะอาดหมู่ที่ 7 บ้านชัยประเสริฐหมู่ที่ 8 บ้านสระแก้วหมู่ที่ 9 บ้านหนองผงหมู่ที่ 10 บ้านชัยพัฒนาหมู่ที่ 11 บ้านชัยเจริญ

  อ้างอิง 

เก่างิ้ว
เก่างิ้ว
# ตำบลคอนฉิม
คอนฉิม เป็นตำบลหนึ่งในอำเภอแวงใหญ่ จังหวัดขอนแก่น เป็นที่ราบสูงบางส่วนเป็นเนินเตี้ย ดินร่วนปนทรายและบางส่วนเป็นดินเค็ม

 ประวัติ 
ตำบลคอนฉิมนับว่าเป็นตำบลที่เก่าแก่มาก เมื่อก่อนขึ้นตรงต่อปกครองอำเภอพล ในปี พ.ศ. 2492 ได้แยกการปกครองเพิ่มอีกตำบล คือ ตำบลโนนทอง และในปี พ.ศ. 2511 ได้แยกออกไปอีกตำบล คือ ตำบลใหม่นาเพียง ต่อมาเมื่อปี พ.ศ. 2520 โอนมาขึ้นกับอำเภอแวงใหญ่ และเมื่อปี พ.ศ. 2522 ตำบลคอนฉิมแยกออกไปอีกตำบล คือ ตำบลแวงใหญ่

ได้มีการจัดตั้ง สภาตำบลคอมฉิม เมื่อวันที่ 5 กรกฎาคม พ.ศ. 2516"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):4. 24 สิงหาคม 2516 จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลคอนฉิม อำเภอแวงใหญ่"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):29. 25 ธันวาคม 2539จนถึงปัจจุบัน

 ที่ตั้งและอาณาเขต 
ตำบลคอนฉิมตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลแวงใหญ่
 ทิศใต้ ติดต่อ ตำบลใหม่นาเพียง
 ทิศตะวันออก ติดต่อ ตำบลหัวทุ่ง (อำเภอพล)
 ทิศตะวันตก ติดต่อ ตำบลโนนสะอาด

 การแบ่งเขตการปกครอง 
ตำบลคอนฉิมแบ่งเขตการปกครองออกเป็น 9 หมู่บ้าน ดังนี้ศูนย์ข้อมูลประเทศไทย "ตำบลคอนฉิม"  [ออนไลน์]. เข้าถึงได้จาก:http://khonkaen.kapook.com/แวงใหญ่/คอนฉิม (ม.ป.ป.). สืบค้น 21 ธันวาคม 2560.

 หมู่ที่ 1 บ้านคอนฉิม
 หมู่ที่ 2 บ้านโนนใหญ่
 หมู่ที่ 3 บ้านโนนสวรรค์
 หมู่ที่ 4 บ้านดงบัง
 หมู่ที่ 5 บ้านป่าแดง
 หมู่ที่ 6 บ้านดอนโจด
 หมู่ที่ 7 บ้านโคกสว่าง
 หมู่ที่ 8 บ้านโนนเก่าน้อย
 หมู่ที่ 9 บ้านคอนฉิมพัฒนา
# ตำบลท่าวัด
ท่าวัด เป็นตำบลหนึ่งในอำเภอแวงน้อย จังหวัดขอนแก่น มีลักษณะเป็นที่ราบสูง มีพื้นที่สูงต่ำสลับกันเป็นลูกคลื่น ดินมีลักษณะเป็นดินร่วนปนทรายบางแห่งเป็นดินเค็ม ดินอุ้มน้ำได้น้อยขาดความอุดมสมบูรณ์ ฤดูร้อนอากาศร้อนแห้งแล้ง

 ประวัติ 
ท่าวัดเดิมเป็นหมู่บ้านในเขตตำบลระหารนาหรือละหานนา อำเภอพล เมื่อวันที่ 31 พฤษภาคม พ.ศ. 2508"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอพล.......PDFราชกิจจานุเบกษา 82 (47):1606-1608. 15 มิถุนายน 2508. ทางราชการได้แบ่งโอนหมู่บ้านจำนวน 7 หมู่บ้านของตำบลระหารนา/ละหานนา ออกมาจัดตั้งเป็นตำบลใหม่ ชื่อว่า ตำบลท่าวัด อำเภอพล และเมื่อปี พ.ศ. 2514 ทางราชการได้จัดตั้งกิ่งอำเภอแวงน้อยขึ้น จึงมีผลทำให้ตำบลท่าวัดย้ายมาขึ้นกับอำเภอแวงน้อย และในวันที่ 9 เมษายน พ.ศ. 2517 มีการจัดตั้ง สภาตำบลท่าวัด"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDFราชกิจจานุเบกษา 91 (87):5. 22 พฤษภาคม 2517. จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลท่าวัดเป็น องค์การบริหารส่วนตำบลท่าวัด"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):29. 25 ธันวาคม 2539 จนถึงปัจจุบัน

 ที่ตั้งและอาณาเขต 
ตำบลท่าวัดตั้งอยู่ทางทิศใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลละหานนา, ตำบลท่าขวาง
 ทิศใต้ ติดต่อ ตำบลขุนทอง (อำเภอบัวใหญ่ จังหวัดนครราชสีมา)
 ทิศตะวันออก ติดต่อ ตำบลท่าขวาง
 ทิศตะวันตก ติดต่อ ตำบลโนนสำราญ (อำเภอแก้งสนามนาง จังหวัดนครราชสีมา)

 การแบ่งเขตการปกครอง 
ตำบลท่าวัดแบ่งเขตการปกครองออกเป็น 10 หมู่บ้าน ดังนี้ศูนย์ข้อมูลประเทศไทย "ตำบลท่าวัด"  [ออนไลน์]. เข้าถึงได้จาก:http://khonkaen.kapook.com/แวงน้อย/ท่าวัด (ม.ป.ป.). สืบค้น 21 ธันวาคม 2560.

 หมู่ที่ 1 บ้านโคกล่าม
 หมู่ที่ 2 บ้านหนองแวงท่าวัด
 หมู่ที่ 3 บ้านโนนสะอาด
 หมู่ที่ 4 บ้านรวง
 หมู่ที่ 5 บ้านโนนโจด
 หมู่ที่ 6 บ้านลาด
 หมู่ที่ 7 บ้านหนองโกน้อย
 หมู่ที่ 8 บ้านโนนไท
 หมู่ที่ 9 บ้านรุ่งตะวัน
 หมู่ที่ 10 บ้านโคกล่ามสอง
# องค์การบริหารส่วนตำบลหนองสองห้อง
องค์การบริหารส่วนตำบลหนองสองห้อง เป็นองค์กรปกครองส่วนท้องถิ่นแห่งหนึ่งในอำเภอหนองสองห้อง จังหวัดขอนแก่น

 อาณาเขต 
องค์การบริหารส่วนตำบลหนองสองห้อง ตั้งอยู่ทางทิศใต้ของจังหวัดขอนแก่น มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ องค์การบริหารส่วนตำบลดอนดั่ง
 ทิศใต้ ติดต่อ องค์การบริหารส่วนตำบลเมืองโดน (อำเภอประทาย)
 ทิศตะวันออก ติดต่อ องค์การบริหารส่วนตำบลตะกั่วป่า, องค์การบริหารส่วนตำบลดงเค็ง
 ทิศตะวันตก ติดต่อ องค์การบริหารส่วนตำบลโนนธาตุ, องค์การบริหารส่วนตำบลหนองเม็ก

 ประวัติ 
ตำบลหนองสองห้อง แรกเริ่มแต่เดิมนั้นเป็นเพียงหมู่บ้านในการปกครองของตำบลตะกั่วป่า, ตำบลคึมชาด และตำบลโนนธาตุ ต่อมาเมื่อวันที่ 26 มิถุนายน พ.ศ. 2506"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอ............กิ่งอำเภอหนองสองห้อง อำเภอพล.......PDFราชกิจจานุเบกษา 80  (78) :15-19. 3 สิงหาคม 2506. ทางราชการได้ประกาศจัดตั้งเป็นตำบลหนองสองห้อง กิ่งอำเภอหนองสองห้องตามกฎหมายลักษณะปกครองท้องที่ พ.ศ. 2457 โดยโอนหมู่ 1-13 (ปัจจุบัน) มาจากตำบลตะกั่วป่า หมู่ 14 ตำบลคึมชาด และหมู่ 15, 16 จากตำบลโนนธาตุ มารวมจัดตั้งขึ้นเป็นตำบลหนองสองห้อง และหลักจากนั้นได้รับการยกฐานะเป็น สภาตำบลหนองสองห้อง เมื่อวันที่ 9 เมษายน พ.ศ. 2517"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDFราชกิจจานุเบกษา 91  (87) :5. 22 พฤษภาคม 2517.

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลหนองสองห้อง เป็น องค์การบริหารส่วนตำบลหนองสองห้อง"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง) :29. 25 ธันวาคม 2539จนถึงปัจจุบัน

 การปกครอง 
องค์การบริหารส่วนตำบลหนองสองห้อง ครอบคลุมพื้นที่บางส่วนของตำบลหนองสองห้อง (นอกเขตเทศบาลตำบลหนองสองห้อง) จำนวน 15 หมู่บ้าน ดังนี้ศูนย์ข้อมูลประเทศไทย "ตำบลหนองสองห้อง"  [ออนไลน์]. เข้าถึงได้จาก:http://khonkaen.kapook.com/หนองสองห้อง/หนองสองห้อง (ม.ป.ป.). สืบค้น 21 ธันวาคม 2560.

หมู่ที่ 1 บ้านหนองสองห้องบางส่วน (นอกเขตเทศบาลตำบลหนองสองห้อง)หมู่ที่ 2 บ้านหัวหนองบางส่วน (นอกเขตเทศบาลตำบลหนองสองห้อง)หมู่ที่ 4 บ้านไทยนิยมบางส่วน (นอกเขตเทศบาลตำบลหนองสองห้อง)หมู่ที่ 5 บ้านโนนชาดทั้งหมู่บ้านหมู่ที่ 6 บ้านโคกล่ามทั้งหมู่บ้านหมู่ที่ 7 บ้านบกทั้งหมู่บ้านหมู่ที่ 8 บ้านเมยทั้งหมู่บ้านหมู่ที่ 9 บ้านกุดรังทั้งหมู่บ้านหมู่ที่ 10 บ้านหนองบอนทั้งหมู่บ้านหมู่ที่ 11 บ้านโนนรังทั้งหมู่บ้านหมู่ที่ 12 บ้านเปาะทั้งหมู่บ้านหมู่ที่ 13 บ้านโนนกราดทั้งหมู่บ้านหมู่ที่ 14 บ้านขามทั้งหมู่บ้านหมู่ที่ 15 บ้านหนองบัวทั้งหมู่บ้านหมู่ที่ 16 บ้านไทยเจริญบางส่วน (นอกเขตเทศบาลตำบลหนองสองห้อง)หมู่ที่ 17 บ้านรัตนวารีบางส่วน (นอกเขตเทศบาลตำบลหนองสองห้อง)หมู่ที่ 18 บ้านหนองสองห้องใต้บางส่วน (นอกเขตเทศบาลตำบลหนองสองห้อง)
# มวลเขาสูงไอร์
มวลเขาสูงไอร์ หรือมวลเขาสูงแอร์ (Aï ออกเสียงอาและอีแยกกัน ต่างจาก ai ที่ออกเสียงเป็นแอกึ่งเอ ส่วนมากนิยมเรียกแอร์มากกว่า) เป็นกระจุกภูเขาสูงศัพท์บัญญัติว่า มวลเขาสูง คือภูเขาหลายลูกรวมเป็นกลุ่ม ดู พจนานุกรมศัพท์ธรณีวิทยาของราชบัณฑิตยสภา  ตั้งในเขตเตเนเร ประเทศไนเจอร์ และเป็นส่วนหนึ่งของทะเลทรายสะฮารา (หรือ เศาะหะรออ์) มีความสูงเฉลี่ย 500 — 900 เมตร และเป็นพื้นที่ที่มีฝนตกมากกว่าทะเลทรายโดยรอบ ทำให้มีสิ่งมีชีวิตอยู่อาศัย โดยนับได้ถึง 430 ชนิดBruneau de Miré, P. & Gillet, H. 1956. Contribution à l'étude de la flore du massif de l'Aïr – Première partie. Journal d'Agronomie Tropicale et de Botanique Appliquée 3,422–438 มีสิ่งมีชีวิตแบบซาเฮล สะฮาราOzenda, P., 2004. Flore du Sahara, third ed. CNRS, Paris. และสิ่งมีชีวิตแบบเมดิเตอร์เรเนียนPoilecot in Giazzi, F., 1996. Étude initiale – la Réserve Naturelle Nationale de l'Aïr et du Ténéré (Niger) – connaissance des éléments du milieu naturel et humain dans le cadre d'orientations pour un aménagement et une conservation durables – analyse descriptive. MH/E, WWF, UICN, Gland, Suisse, 712 pages จากการสำรวจในศตวรรษที่ 20Peyre de Fabrègues, B. & Lebrun, J.P., 1976. Catalogue des Plantes Vasculaires du Niger. IEMVT, Maisons AlfortBruneau de Miré, P. & Gillet, H. 1956. Contribution à l'étude de la flore du massif de l'Aïr – Première partie. Journal d'Agronomie Tropicale et de Botanique Appliquée 3,422–438พบว่ามีไม้หนามจำพวกกระถินเทศ คือ Vachellia tortilis (Acacia tortilis) subsp. raddiana และพืชสปีชีส์ Balanites aegyptiaca ขึ้นระหว่างภูเขา พืชชนิดอื่นพบได้ยากเพราะบริเวณดังกล่าวแห้งแล้งมากPoilecot in Giazzi, F., 1996. Étude initiale – la Réserve Naturelle Nationale de l'Aïr et du Ténéré (Niger) – connaissance des éléments du milieu naturel et humain dans le cadre d'orientations pour un aménagement et une conservation durables – analyse descriptive. MH/E, WWF, UICN, Gland, Suisse, 712 pages ส่วนบริเวณแม่น้ำชั่วคราว (วาดีย์) ประกอบด้วยพืชจำพวก Acacia nilotica, Faidherbia albida, Hyphaene thebaica ขึ้นร่วมอยู่กับอินทผลัม

มวลเขามีอายุตั้งแต่บรมยุคพรีแคมเบรียนถึงมหายุคซีโนโซอิก ประกอบด้วยหินเพอร์แอลคาไลน์ และหินแกรนิต ซึ่งมีสีดำตัดกับหินแกรนิตสีอ่อน[rst.gsfc.nasa.gov/Sect17/Sect17_3.html Use of Remote Sensing in Basic Science Studies], Section 17, NASA/Primary Author: Nicholas M. Short, Sr. (Site last updated: June 18, 2007). ในบรรดาภูเขาที่ประกอบเป็นกระจุกภูเขาไอร์นี้ มีภูเขาอิดูกัล-น์-ตาแกซ (ความสูง 2022 เมตร) ซึ่งเป็นจุดสูงสุดของประเทศไนเจอร์: มักเรียกผิดว่า เขาบักซาน แต่บักซานเป็นชื่อที่ราบสูง นอกจากนี้ก่อนหน้าปี พ.ศ.2544 แหล่งข้อมูลทางการถือว่าเขาสูงสุดคือยอดเขาเกรอบูน ภูเขาตัมกัก (Tamgak) (1988 เมตร) ภูเขาเกรอบูน (1944 เมตร). และภูเขาอื่น ๆ อีก มวลเขาทั้งหมดโผล่ขึ้นกลางที่ราบสูง
# อันส์บัค
อันส์บัค  เป็นเมืองในรัฐบาวาเรีย ประเทศเยอรมนี ถือเป็นศูนย์กลางของส่วนภูมิภาคมิทเทิลฟรังเคิน อันส์บัคตั้งอยู่ทางตะวันตกเฉียงใต้ของเนือร์นแบร์กไปราว 140 กิโลเมตร เมืองนี้ถูกพัฒนาขึ้นในศตวรรษที่ 8 โดยสงฆ์คณะเบเนดิกติน และได้กลายเป็นที่พำนักของราชวงศ์โฮเอ็นโซลเลิร์นในปีค.ศ. 1331 เมืองนี้ไม่ได้รับความเสียหายในช่วงสงครามโลกครั้งที่สองมากนัก จีงยังมีอาคารเก่าแก่ด้วยสถาปัตยกรรมบาโรกหลงเหลืออยู่ เมืองนี้ได้รับการกล่าวถึงครั้งแรกในชื่อ โอนอลเทิสบัค  เมื่อปีค.ศ. 790 และมีการกร่อนเสียงไปตามการเวลา ชื่ออันส์บัคในปัจจุบันเริ่มปรากฎในปีค.ศ. 1732

ภูมิอากาศ
# ตำบลละหานนา
ละหานนา เป็นตำบลหนึ่งในอำเภอแวงน้อย จังหวัดขอนแก่น พื้นที่ส่วนใหญ่เป็นพื้นที่ราบลุ่ม ดอน สภาพดินเป็นดินเหนียว และดินทรายดินขาดความอุดมสมบูรณ์และดินเค็มบางแห่ง มีป่าเสื่อมโทรม สภาพโดยทั่วไปแห้งแล้ง

 ประวัติ 
ละหานนาเดิมเป็นหมู่บ้านในเขตตำบลโคกสง่า อำเภอพล มีตำนานเล่าสืบต่อกันมาว่า "เมื่อประมาณปี พ.ศ. 2472 มีพ่อค้าควาย คือนายชาลี ทาหาร (สมัยก่อนเรียกว่านายฮ้อย) ได้เดินทางมาซื้อวัวควายแถวทางภาคอีสาน เพื่อจะนำควายไปขายทางภาคกลาง นายชาลี ทาหารเป็นคนชาวจังหวัดลพบุรีได้เดินทางมาพบเห็นบึงละหาน ระหว่างทางได้นำควายมาพักอาศัยแถวริมบึง เป็นแรมเดือน เพื่อจะเดินทางต่อไปจังหวัดลพบุรี ขณะนอนพักแรมนั้น นายชาลีมีความคิดว่า บึงละหานนานั้นมีปริมาณน้ำมาก เป็นแหล่งน้ำธรรมชาติที่มีขนาดใหญ่ มีความอุดมสมบูรณ์ล้อมรอบไปด้วยทุ่งนา ดังนั้น นายชาลี ทาหาร จึงได้ตั้งชื่อบึงว่า "บึงละหานนา" โดยได้นำเอาชื่อบึงละหานมาตั้งเป็นหมู่บ้านละหานนา โดยได้นำเอานามสกุลตัวเองมาตั้งเป็นนามหมู่บ้าน ต่อมานายชาลีจึงได้แต่งงานมีครอบครัว อยู่ที่บ้านละหานนา"

เมื่อวันที่ 25 พฤศจิกายน พ.ศ. 2501"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอ............อำเภอพล.......PDF ราชกิจจานุเบกษา 75 (109):3092-3093. 23 ธันวาคม 2501 ทางราชการได้แบ่งหมู่บ้านจำนวน 12 หมู่บ้านของตำบลโคกสง่าออกมาจัดตั้งเป็นตำบลใหม่ ชื่อว่า ตำบลระหารนา อำเภอพล และต่อมาได้เปลี่ยนตัวสะกดเป็น ตำบลละหานนา และจัดตั้งอำเภอแวงน้อยขึ้น จึงมีผลทำให้ตำบลละหานนาย้ายมาขึ้นตรงต่อเขตปกครองอำเภอแวงน้อย และในเมื่อวันที่ 9 เมษายน พ.ศ. 2517 ได้มีการจัดตั้ง สภาตำบลละหานนา"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDFราชกิจจานุเบกษา 91 (87):5. 22 พฤษภาคม 2517. จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลละหานนาเป็น องค์การบริหารส่วนตำบลละหานนา"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):29. 25 ธันวาคม 2539 จนถึงปัจจุบัน

 ที่ตั้งและอาณาเขต 
ตำบลละหานนาตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลท่านางแนว
 ทิศใต้ ติดต่อ ตำบลท่าวัด, ตำบลโนนสำราญ (อำเภอแก้งสนามนาง จังหวัดนครราชสีมา)
 ทิศตะวันออก ติดต่อ ตำบลแวงน้อย
 ทิศตะวันตก ติดต่อ ตำบลโนนสะอาด (อำเภอคอนสวรรค์ จังหวัดชัยภูมิ)

 การแบ่งเขตการปกครอง 
ตำบลละหานนาแบ่งเขตการปกครองออกเป็น 16 หมู่บ้าน ดังนี้ศูนย์ข้อมูลประเทศไทย "ตำบลละหานนา"  [ออนไลน์]. เข้าถึงได้จาก:http://khonkaen.kapook.com/แวงน้อย/ละหานนา (ม.ป.ป.). สืบค้น 21 ธันวาคม 2560.
หมู่ที่ 1 บ้านละหานนาหมู่ที่ 2 บ้านหนองแวงห้วยทรายหมู่ที่ 3 บ้านทุ่งมนหมู่ที่ 4 บ้านหนองดู่หมู่ที่ 5 บ้านหนองสะแบงหมู่ที่ 6 บ้านโนนทองหลางหมู่ที่ 7 บ้านหญ้าคาหมู่ที่ 8 บ้านหนองผือหมู่ที่ 9 บ้านศรีชุมพรหมู่ที่ 10 บ้านโคกสูงหมู่ที่ 11 บ้านคลองเจริญหมู่ที่ 12 บ้านบึงบัวทองหมู่ที่ 13 บ้านห้วยทรายหมู่ที่ 14 บ้านหนองสะแบงสองหมู่ที่ 15 บ้านหนองดู่พัฒนาสองหมู่ที่ 16 บ้านโนนถาวร
# โคซมีเชสกีเรย์ซ
โคซมีเชสกีเรย์ซ  เป็นภาพยนตร์แนววิทยาศาสตร์ของสหภาพโซเวียต 
เดิมที่แล้วภาพยนตร์มีแผนสร้างในปี 1924 ด้วยผู้สร้างภาพยนตร์ชาวรัสเซีย Vasili Zhuravlov แต่ว่าไม่ได้มีโอกาสสร้างจนถึงปี 1932 ที่ Komsomol (สหภาพเยาวชนคอมมิวนิสต์) กลับมาสถาปนาอีกครั้ง ด้วยการสร้างภาพยนตร์นี้จะให้มีความสนใจในการเรียนด้านอวกาศ โดย Zhuravlov ได้ปรึกษากับ คอนสตันติน ซีออลคอฟสกี เกี่ยวกับทฤษฎีและวิศวกรด้านยานอวกาศวิทยาศาสตร์ในการเขียนบทภาพยนตร์นี้ แต่ซีออลคอฟสกีเสียชีวิตก่อนที่ภาพยนตร์นี้จะสร้างเสร็จ

ชื่อยานอวกาศทั้งสองลำในภาพยนตร์นี้ ตั้งชื่อตามผู้นำสหภาพโซเวียตโจเซฟ สตาลิน และ คลีเมนต์ โวโรชีลอฟ นอกจากนี้ยังมีฉากเปิดไฟกระพิบว่า "CCCP" (อักษรย่อของ "สหภาพโซเวียต"ในภาษารัสเซีย) จากดวงจันทร์สู่โลก

โคซมีเชสกีเรย์ซทั้งหมดเป็นภาพยนตร์เงียบและเข้าฉายในช่วงต้นปี 1936 เท่านั้นก่อนที่จะถูกเอาออกโดยกองตรวจพิจารณาโซเวียต และไม่เคยเข้าฉายอีกเลยจนถึงคริสต์ทศวรรษที่ 1980

 นักแสดง 
 Sergei Komarov รับบท Pavel Ivanovich Sedikh
 Kselniya Moskalenko รับบท Professor Marina
 Vassili Gaponenko รับบท Andryusha Orlov
 Nikolai Feoktistov รับบท Capt. Viktor Orlov
 Vasili Kovrigin รับบท Professor Karin
 อ้างอิง
# หยางเหลียง
หยางเหลียง  พระสมัญญานาม เต๋อจัง องค์ชายแห่ง ราชวงศ์สุย พระองค์เป็นพระราชโอรสองค์เล็กของ จักรพรรดิสุยเหวิน ปฐมจักรพรรดิราชวงศ์สุยที่ประสูติแต่ จักรพรรดินีเหวินเซี่ยน ระหว่างรัชสมัยของพระราชบิดาพระองค์ถูกส่งไปปกครองภูมิภาคทางเหนือของ แม่น้ำเหลือง หลังจากการสวรรคตของพระราชบิดาใน ค.ศ. 604 พระองค์ได้ก่อการกบฏต่อพระเชษฐา จักรพรรดิสุยหยาง แต่พ่ายแพ้ต่อขุนศึกของจักรพรรดิสุยหยาง หยางซู่ พระองค์จึงได้ยอมแพ้ส่งผลให้พระองค์ถูกปลดเป็นสามัญชนและถูกจำคุก
# สีหตูแห่งพุกาม
สีหตูแห่งพุกาม (, ; รู้จักในพระนาม มินยิน , ? – 1256) ทายาทผู้มีสิทธิโดยตรง แห่ง อาณาจักรพุกาม ของ พม่า ระหว่าง ค.ศ. 1251 ถึง 1256 พระองค์เป็นพระราชโอรสองค์ใหญ่จากทั้งหมด 2 พระองค์ของ พระเจ้าอุซะนา เมื่อพระราชบิดาสวรรคตระหว่างออกล่าสัตว์เมื่อเดือนพฤษภาคม ค.ศ. 1256 อัครมหาเสนาบดีนาม ราซะทินจานแห่งพุกาม ได้กดดันขุนนางในราชสำนักให้ยกราชบัลลังก์ให้กับพระอนุชาของเจ้าชายสีหตูขึ้นสืบราชบัลลังก์ต่อเป็น พระเจ้านรสีหบดี ขณะที่เจ้าชายสีหตูถูกจับสำเร็จโทษหลังจากนั้นไม่นาน
# สีหตูแห่งแปร
สีหตูแห่งแปร (, ; สิ้นพระชนม์ 1288) หรือ สีหสุระ อุปราชแห่งแปร ระหว่าง ค.ศ. 1275 ถึง 1288 เป็นที่รู้จักในประวัติศาสตร์พม่าเมื่อเป็นผู้ปลงพระชนม์พระบิดาของพระองค์เอง พระเจ้านรสีหบดี กษัตริย์องค์สุดท้ายแห่งอาณาจักรพุกาม ใน ค.ศ. 1287 นอกจากนี้พระองค์ยังเป็นพระอัยกา (ตา) ของ พระเจ้าฝรั่งมังศรีชวาแห่งอังวะ
# อึลจิมุนด็อก
อึลจิมุนด็อก (, ? – ?) ผู้นำทางการทหารในช่วงต้น คริสต์ศตวรรษที่ 7 ของ อาณาจักรโคกูรยอ หนึ่งใน สามก๊กแห่งเกาหลี เขาสามารถปกป้องอาณาจักรโคกูรยอจากการโจมตีของ ราชวงศ์สุย ในช่วง สงครามโคกูรยอ-สุย ทำให้เขาเป็นหนึ่งในวีรบุรุษที่ยิ่งใหญ่ที่สุดในประวัติศาสตร์ทางการทหารของเกาหลี
# มโนธรรม
มโนธรรม หรือ จิตสำนึก  คือความรู้สึกผิดชอบชั่วดี เปรียบดั่งเสียงภายในซึ่งบอกว่าสิ่งใดควรกระทำ และสิ่งใดควรหลีกเลี่ยงโดยเฉพาะทางด้านศีลธรรม เป็นความรู้สึกที่ช่วยแยกแยะว่าสิ่งใดเป็นสิ่งดีงามและถูกต้อง และสิ่งใดเป็นสิ่งชั่วและผิด มโนธรรมทางด้านจิตวิทยา มักจะถือว่าเป็นสิ่งที่ทำให้มนุษย์รู้สึกผิด เมื่อไม่ได้กระทำสิ่งที่สอดคล้องกับศีลธรรมที่กำหนดโดยสังคม และทำให้มีความรู้สึกว่าตนเป็นคนที่ซื่อสัตย์และเที่ยงธรรม เมื่อได้ปฏิบัติตามบรรทัดฐานของสังคม ทางด้านศาสนา โดยเฉพาะบรรดาศาสนาอับราฮัม (เช่น ศาสนาคริสต์) มักเชื่อว่ามโนธรรมเป็นกฎของพระเจ้า ซึ่งพระเจ้าได้วางไว้ในใจมนุษย์ทุกคน นอกจากนี้ มักเชื่อว่าเป็นสิ่งที่มนุษย์สามารถหล่อหลอมได้ด้วยการศึกษาคำสอนของพระเจ้า
# ภูเขาไฟเอร์ทาเล
ภูเขาไฟเอร์ทาเล  หรือ (, เออร์ตาเอล, อิร์ตาเอล)  เป็นภูเขาไฟรูปโล่ชนิดบะซอลต์ ตั้งในแอ่งอาฟาร์ (afar depression) ซึ่งเป็นทะเลทรายแห้งแล้ง เป็นภูเขาไฟที่ยังคุกรุ่นมากที่สุดในประเทศเอธิโอเปีย 

 ภูมิศาสตร์ 
มีความสูง 613 เมตร ประกอบด้วยทะเลสาบลาวาจำนวน 2 แอ่งหรือ 1 แอ่งแล้วแต่ช่วงเวลา นับแต่เริ่มมีการบันทึก (พ.ศ. 2449) มีการปะทุอยู่ตลอดเวลา จนได้ชื่อว่า ประตูสู่นรก  คล้ายกับชื่อของหลุมแก๊สดาร์วาซาในประเทศเติร์กเมนิสถาน การปะทุครั้งใหญ่ล่าสุดเกิดขึ้นเมื่อวันที่ 25 กันยายน พ.ศ. 2548 ทำให้สัตว์ล้มตาย 250 ตัว และราษฎรนับพันคนต้องหลบภัย"Focus on Ethiopia, September 2005", UN-OCHA . สืบค้นเมื่อ 25 กุมภาพันธ์ 2009. ต่อมาในเดือนสิงหาคม พ.ศ. 2550 ก็มีการปะทุอย่างเดียวกันทำให้มีผู้สูญหายสองคนและต้องอพยพนับร้อยคน ภูเขาไฟเอร์ทาเลก็มีการปะทุตลอดเวลานับแต่นั้นมา โดยมีการปะทุใหญ่ครั้งล่าสุดเมื่อเดือนมกราคม พ.ศ. 2560

เอร์ทาเลเป็นชื่อในภาษา แปลว่า "ภูเขาควัน" เมื่อปี พ.ศ. 2552 ทีมจากบีบีซี ได้ทำการสำรวจพื้นที่ระยะไกลโดยวิธีโทรมาตรเลเซอร์ 3 มิติ เพื่อป้องกันอันตรายจากความร้อนHottest Place On Earth, Episode 2. bbc.co.uk.

 การท่องเที่ยวภูเขาไฟเอร์ทาเล 
การเดินทางมายังภูเขาไฟเอร์ทาเลนั้นยากลำบากมาก เนื่องจากเป็นท้องที่กันดาร มีภัยธรรมชาติและภัยจากมนุษย์มาก บ้างครั้งก็มีเหตุต่อสู้กันในหมู่ชาวอาฟาร์ เช่นเหตุที่เกิดเมื่อวันที่ 16 มกราคม พ.ศ. 2555 ชาวยุโรปจำนวนหนึ่งถูกยิง เป็นผลให้มีผู้เสียชีวิตห้าคน ส่วนที่เหลือเจ็ดคนบาดเจ็บ โดยต่อมาแนวร่วมสามัคคีประชาธิปไตยปฏิวัติอาฟาร์ (Afar Revolutionary Democratic Unity Front) ได้แสดงความรับผิดและยังได้ปล่อยนักท่องเที่ยวซึ่งเป็นตัวประกันสองคนในเดือนมีนาคม พ.ศ. 2555 ล่าสุดเมื่อเดือนธันวาคม พ.ศ. 2560 นักท่องเที่ยวชาวเยอรมันถูกยิงเสียชีวิตขณะเดินทางกลับจากภูเขาไฟ มัคคุเทศก์รายหนึ่งแนะนำว่านักท่องเที่ยวพึงจัดให้มีทหาร ตำรวจ หรือกองกำลังติดอาวุธอย่างน้อยสองนายอารักขาขณะเดินทางไปยังภูเขาไฟ หรือควรจะเดินทางไปกับบริษัททัวร์ที่มีทหารคุ้มกันไปด้วย
thumb|แอ่งลาวาในปากปล่องภูเขาไฟของภูเขาไฟเอร์ทาเล
# กวางรูดอล์ฟ
รูดอล์ฟ  เป็นหนึ่งในกวาง 9 ตัวของซานตาคลอส แต่กวางที่มีการพูดถึงมากที่สุดก็คือ กวางรูดอล์ฟ มันเป็นกวางสายพันธุ์เรนเดียร์ มีเอกลักษณ์เฉพาะตัว คือ จมูกสีแดง

 ตำนานเกี่ยวกับกวางรูดอล์ฟ 
รูดอล์ฟ เป็นลูกกวางของพ่อกวางที่มีชื่อว่า ดอนเนอร์ รูดอล์ฟถูกเพื่อน ๆ ของมันหัวเราะเยาะเย้ยอยู่เป็นประจำเนื่องจากจมูกที่มีสีแดงซึ่งแตกต่างจากพรรคพวก เมื่อวันคริสต์มาสอีฟ (วันก่อนวันคริสต์มาสหนึ่งวัน) วันหนึ่ง ซานตาคลอสกำลังเดินทางไปให้ของขวัญกับเด็ก ๆ แต่แล้วก็มีหมอกทึบจัด จนซานตาคลอสคิดจะยกเลิกให้ของขวัญแล้ว แต่ซานตาคลอสเห็นสีแดงของจมูกของรูดอล์ฟ จึงคิดว่าจมูกสีแดงสว่างของมันอาจเป็นไฟส่องทางได้ จึงนำมันมาขี่ และสามารถให้ของขวัญเด็ก ๆ ได้ตามเป้าหมาย ซานตาคลอสจึงให้รูดอล์ฟเป็นกวางตัวหน้าสุดของขบวน และข้างหลังของรูดอล์ฟมีกวางอีก 8 ตัว รูดอล์ฟจึงเป็นกวางที่มีบุญคุณต่อซานตาคลอสมากที่สุด

 รายชื่อของกวางแต่ละตัวในเทียมเลื่อนของซานตาคลอส 
 แดสเชอร์
 แดนเซอร์
 แพรนเซอร์
 วิกเซ่น
 โคเม็ต
 คิวปิด
 ดันเดอร์
 วิกเซ่ม
 รูดอล์ฟ

 การวิจัยว่ากวางของซานตาคลอสเป็นเพศอะไร 
ดร.อลิซ บลูแม็กเลนดอน ผู้เชี่ยวชาญด้านสัตว์ป่าโดยเฉพาะกวาง จากมหาวิทยาลัยเท็กซัส เอแอนด์เอ็ม สหรัฐ มีความคิดเห็นว่า กวางเรนเดียร์ของซานตาคลอสทุกตัวเป็นตัวเมีย เหตุที่เป็นเพศเมียก็เพราะ กวางตัวผู้จะสลัดเขาในช่วงคริสต์มาส แต่ตัวเมียจะเก็บเขาไว้จนถึงเดือนกุมภาพันธ์-มีนาคม

แต่ ดร.เกร็ก ฟินสตัด หัวหน้าโครงการศึกษาเรนเดียร์ จากมหาวิทยาลัยอลาสกา แฟร์แบงก์ สหรัฐอเมริกา ค้านว่า เรนเดียร์ของซานตาคลอสอาจเป็นตัวผู้ที่เป็นหมัน หรือ เรียกว่า “สเตียร์” ที่จะคงเขาไว้จนถึงช่วงเวลาเดียวกับตัวเมีย ดร.ฟินสตัด ยังกล่าวต่อไปอีกว่า นักลากเลื่อนส่วนใหญ่ใช้ “สเตียร์” ในช่วงฤดูหนาว เพราะในช่วงฤดูหนาว ตัวเมียส่วนใหญ่จะตั้งท้อง เนื่องจากฤดูติดสัดอยู่ในช่วงฤดูร้อนจนถึงฤดูใบไม้ร่วง ไม่มีนักลากเลื่อนคนใดอยากใช้กวางท้องลากเลื่อน

จึงไม่สามารถสรุปได้ว่ากวางของซานตาคลอสนั้นเป็นเพศอะไร
# โลกจินตนิมิต
โลกจินตนิมิต  คือจักรวาลสมมติที่สร้างขึ้นในสื่อบันเทิงคดี เช่น วรรณกรรม ภาพยนตร์ หรือ เกม โดยทั่วไปแล้วโลกจินตนิมิตจะเกี่ยวกับข้องกับเวทมนตร์หรือความสามารถวิเศษ หรือเทคโนโลยีที่ไม่มีอยู่จริงBrian Attebery, The Fantasy Tradition in American Literature, p 166-7,  และในบางครั้งก็มีแก่นที่เกี่ยวข้องกับประวัติศาสตร์หรือไม่ก็เรื่องราวในอนาคต ในบางโลกอาจเป็นโลกคู่ขนานที่แทบไม่เชื่อมโยงกับโลกผ่านประตูวิเศษหรือของวิเศษ โลกจินตนิมิตอาจเป็นฉากอดีตหรืออนาคตอันไกลโพ้น หรือเป็นโลกอิสระที่อยู่ในอีกจักรวาลหนึ่งJohn Grant and John Clute, The Encyclopedia of Fantasy, "Imaginary lands", p 495-5
# องค์การบริหารส่วนตำบลสงเปือย
องค์การบริหารส่วนตำบลสงเปือย สามารถหมายถึง
 องค์การบริหารส่วนตำบลสงเปือย อำเภอคำเขื่อนแก้ว จังหวัดยโสธร
 องค์การบริหารส่วนตำบลสงเปือย อำเภอภูเวียง จังหวัดขอนแก่น
# องค์การบริหารส่วนตำบลสีชมพู
องค์การบริหารส่วนตำบลสีชมพู สามารถหมายถึง
 องค์การบริหารส่วนตำบลสีชมพู อำเภอสีชมพู จังหวัดขอนแก่น
 องค์การบริหารส่วนตำบลสีชมพู อำเภอนาแก จังหวัดนครพนม
# เฟอร์ดินานด์ (ภาพยนตร์)
เฟอร์ดินานด์ (ภาพยนตร์)  เป็นภาพยนตร์แอนิเมชันคอมพิวเตอร์สามมิติ ในปี 2560 รูปแบบตลก ชีวิต ผลิตโดยบลูสกาย สตูดิโอส์ และทเวนตีท์เซนจูรีฟอกซ์ ดัดแปลงมาจากหนังสือเด็กเรื่องเฟอร์ดินานด์ กํากับโดย Carlos Saldanhaz ผู้อํานวยการสร้าง John Davis และ Lisa Marie Stetler และ Lori Forte โดย Bruce Anderson และโดยมีนักพากย์ อาทิ จอห์น ซีนา, เคท แม็คคินน่อน, ดาวีด ดิกส์ จีน่า ร็อดริเกซ, เพย์ตัน แมนนิง

 เนื้อเรื่องย่อ 
“เฟอร์ดินานด์” เป็นกระทิงร่างยักษ์ที่มีจิตใจอ่อนโยน แต่ไม่ชอบการต่อสู้ ชอบกลิ่นหอมของดอกไม้ เขาดันถูกเข้าใจผิดว่าเป็นสัตว์อันตราย ทำให้เขาถูกจับตัวไปและต้องพลัดพรากกับครอบครัวมนุษย์ใจดีเจ้าของฟาร์มดอกไม้